**DOM ZA STARIJE OSOBE DUBRAVA – ZAGREB**

**IZVJEŠĆE O RADU DOMA U 2019.**

**REPUBLIKA HRVATSKA**

**GRAD ZAGREB**

**DOM ZA STARIJE OSOBE DUBRAVA – ZAGREB**

**URBROJ: 123/20**

**Zagreb, 15.01.2020.**

Temeljem članka 29. Statuta Doma za starije osobe Dubrava – Zagreb, Upravno vijeće Doma na 13. sjednici održanoj 21. siječnja 2020., a na prijedlog Stručnog vijeća usvaja

**IZVJEŠĆE O RADU DOMA U 2019.**

 **Predsjednica Upravnog vijeća Ravnateljica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **mr. Višnja Fortuna Milica Sučić, mag. soc. rada**

1. **OSNOVNI PODACI O DOMU**

Dom za starije osobe Dubrava – Zagreb, Milovana Gavazzia 26, osnovan je Odlukom Skupštine grada Zagreba i počeo je s radom 1969. U Domu je smješten 131 korisnik i kapacitet je popunjen.

**2. UVJETI U POGLEDU PROSTORA, OPREME I DJELATNIKA**

1. ***Prostor***

Prostor Doma sastoji se od 1900 m2 stambenog prostora, 950 m2 prostora Odjela za zdravstvenu njegu i brigu o zdravlju i 1650 m2 ostalog prostora.

U 2019. izvršeni su sljedeći radovi:

* Dobava i ugradnja novih PVC prozora sa vanjskom i unutarnjom klupčicom
* Ugradnja novih radijatorskih termostatskih glava
* Započeti su radovi na krovu
* Kompletno su završena izvedba fasade
* Postavljeni su betonski opločnjaci na hodnim stazama uz objekt
* Završena je toplinska izolacija podrumskog dijela
* Izmijenjene su kompletno tri postojeće instalacije na vertikalama
* Nabava novog plinskog kotla
* Nabava nove troetažne pećnice
* Nabava servera

 ***b) Oprema***

Spavaonica je opremljena ležajem, noćnim ormarićem, noćnom svjetiljkom, stolom i stolcima, ormarom za odjeću i obuću za svakog korisnika s mogućnošću zaključavanja te hladnjakom.

U svim spavaonicama postavljeni su dojavni uređaji povezani sa sobom za dežurstva i dojavljivačima koje nose medicinske sestre/tehničar i njegovateljice. U sobama su instalirani i dojavljivači za slučaj požara i zajedničke antene.

Na Odjelu za zdravstvenu njegu i brigu o zdravlju spavaonice su opremljene ležajevima s električnim mehanizmom, antidekubitalnim madracima (prema potrebi), stolovima za serviranje obroka u krevetu, hvataljkama iznad kreveta te ostalim pomagalima prema zdravstvenoj potrebi korisnika.

Hol je opremljen stolovima, foteljama, TV prijamnikom, zavjesama i aparatom za kavu, a u dnevnim boravcima za korisnike od opreme imamo stolove, stolce, komode za TV prijamnike, pribor za društvene igre, zavjese i sl.

Radna terapija opremljena je stolovima, stolcima, mini kuhinjom, ormarima te različitim priborom i materijalima za obavljanje radne terapije.

Sanitarne prostorije opremljene su tuševima, WC školjkama, umivaonicima, sušilima za ruke i dozatorima za tekući sapun. Na Odjelu za zdravstvenu njegu i brigu o zdravlju kupaonice i sanitarni čvorovi prilagođeni su osobama s invaliditetom.

Skladišta su odvojena te se sastoje od suhog skladišta, tri komore - za meso, mlijeko i mliječne proizvode te za voće i povrće, kao i prostora za smještaj zamrzivača i kemijskog skladišta.

U prizemlju je uz glavnu kuhinju s termičkim blokom smještena i slastičarna te hladna kuhinja. Pripremnice mesa, ribe i povrća odvojene su od glavne kuhinje. Pranje bijelog suđa izdvojeno je od glavne kuhinje.

Prostor za pranje i glačanje rublja opremljen je s tri profesionalne perilice rublja, sušilicom rublja, profesionalnim glačalom na paru i valjkom za glačanje.

1. ***Radnici doma***

 U 2019. u Domu je bilo zaposleno 75 radnika. Od toga je 68 radnika bilo zaposleno na neodređeno vrijeme i 7 radnika na određeno vrijeme.

U prosincu 2019. godine u Domu je bilo  zaposleno 70 radnika. Od toga je 63 radnika zaposleno na neodređeno vrijeme i 7 radnika na određeno vrijeme. U Domu je zaposleno 69 žena (64 na neodređeno, 5 na određeno) i 11 muškaraca (10 na neodređeno, 1 na određeno).

U suradnji s Probacijskim uredom Zagreb, tijekom 2019. rad za opće dobro u Domu Dubrava odrađivalo je 9 osoba, dok u suradnji s Prekršajnim sudom rad za opće dobro u prekršajnom postupku odrađivalo je 17 osoba.

 Jedan od problema prilikom organiziranja rada u smjenama je privremena nesposobnost za rad radnika Doma.

Prikaz bolovanja radnika tijekom 2019.:

|  |  |  |  |  |  |
| --- | --- | --- | --- | --- | --- |
| **MJESEC****2019** | **BROJ SATI NA TERET POSLODAVCA** | **BROJ SATI NA TERET FONDA** | **UKUPNO SATI BOLOVANJA** | **KOMPLIKACIJE****RODILJNI,RODITELJSKI****HENDIKEP DJETETA** | **UKUPNO SATI BOLOVANJA** |
| 01/2019 | 544 | 296 | 840 | 644 | 1.484 |
| 02/2019 | 1.408 | 288 | 1.696 | 560 | 2.256 |
| 03/2019 | 536 | 544 | 1.080 | 616 | 1.696 |
| 04/2019 | 380 | 504 | 884 | 588 | 1.472 |
| 05/2019 | 984 | 472 | 1.456 | 644 | 2.100 |
| 06/2019 | 608 | 680 | 1.288 | 588 | 1.876 |
| 07/2019 | 160 | 800 | 960 | 616 | 1.576 |
| 08/2019 | 576 | 784 | 1.360 | 644 | 2.004 |
| 09/2019 | 544 | 664 | 1.208 | 528 | 1.736 |
| 10/2019 | 560 | 432 | 992 | 396 | 1.388 |
| 11/2019 | 588 | 440 | 1.028 | 264 | 1.292 |
| 12/2019 | 388 | 604 | 992 | 252 | 1.244 |
| UKUPNO | 7.276 | 6.508 | 13.784 | 6.340 | 20.124 |

1. **UNUTARNJI USTROJ DOMA**
2. ***Ustrojbene jedinice, službe, odjeli i dr.***

Dom svoj rad organizira po funkcionalnim cjelinama – odjelima, koji čine jedinstvenu radnu cjelinu i to:

**Odjel socijalnog rada i izvaninstitucijskih usluga**

Odjel brine oko smještaja i života korisnika u Domu. Organizira prijam i otpust korisnika, kontaktira s rodbinom korisnika te socijalnim, zdravstvenim i drugim ustanovama. U sklopu ovog odjela provode se programi skrbi za starije osobe koje borave u prostoru Doma te za starije koji žive u svojim kućama ili stanovima.

Stručna suratkinja terapeutkinja provodi individualni i grupni rad te organizira kulturno-zabavne aktivnosti u Domu.

**Odjel zdravstvene njege i brige o zdravlju**

Odjel obavlja poslove programa njege i zdravstvene zaštite korisnika. U sklopu ovog odjela djeluju i dva fizioterapeuta koji provode grupnu, individualnu fizioterapiju i elektroterapiju s korisnicima radi održavanja njihovog zdravstvenog stanja.

**Odjel pomoćno tehničkih poslova**

Ovaj odjel obavlja poslove vezane za održavanje reda i čistoće ustanove i korisnika. Prati zakonske i podzakonske propise o održavanju higijene zgrade. Zadaća ovog odjela su poslovi otklanjanja kvarova te popravaka na zgradi, svim instalacijama, strojevima i namještaju doma.

**Odjel prehrane**

Ovaj odjel obavlja poslove vezane za organizaciju prehrane korisnika Doma i Gerontološkog centra. Obavlja poslove pripreme i podjele hrane te toplih i hladnih pića i napitaka. Prati zakonske i podzakonske propise o prehrani.

Računovodstveno - financijski i kadrovski poslovi organiziraju se bez ustrojavanja odjela i pod neposrednim su rukovođenjem ravnateljice, a obavljaju računovodstvene, kadrovske i administrativne poslove.

**Tijela upravljanja i rukovođenja Domom su:**

1. Upravno vijeće upravlja poslovanjem Doma

2. Ravnateljica predstavlja i zastupa Dom, vodi njegovo poslovanje i odgovorna je za zakonitost rada

3. Stručno vijeće Doma odlučuje o stručnim pitanjima njege te socijalne i zdravstvene skrbi starijih

 osoba. Stručno vijeće čine svi stručni djelatnici Doma

1. ***Izvaninstitucijska djelatnost Doma i Program podrške u lokalnoj zajednici Gerontološki centar Dubrava***

**Vanjska prehrana**

Prehrana se organizira iz Doma za starije osobe Dubrava za vanjske korisnike prehrane:

* + u restoranu Doma
	+ odnošenje obroka od strane samih korisnika
	+ dostava obroka u stan korisnika.

Korisnici vanjske prehrane konzumirali su obroke pripremljene prema normativima i standardima utvrđenim za korisnike na stalnom smještaju. Ako je zbog zdravstvenih razloga postojala potreba, omogućeno je konzumiranje dijetalnog obroka.

Nepokretnima i teže pokretnima osigurana je dostava obroka u njihov dom. Dostavu osigurava tvrtka Ingop, koje vrši dostavu obroka korisnicima kojima je dostava osigurana rješenjem Centra za socijalnu skrb te onima koji sami plaćaju uslugu vanjske prehrane.

Dostavu obroka korisnicima kojima je pravo priznato rješenjem Gradskog ureda za socijalnu zaštitu i osobe s invaliditetom vrši Ustanova Dobri dom.

**Broj korisnika vanjske prehrane tijekom 2019. prema načinu distribucije obroka:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | U RESTORANU DOMA | 12 |
| 2. | ODNOŠENJE OBROKA OD STRANE SAMIH KORISNIKA | 13 |
| 3. | DOSTAVA OBROKA U STAN KORISNIKA-privatni korisnici | 123 |
| 4. | RJEŠENJA CZSS | 68 |
| 5. | RJEŠENJA GRADSKOG UREDA ZA SOCIJALNU ZAŠTITU I OSOBE S INVALIDITETOM | 86 |
|  |  **UKUPNO:** | **302** |

**Korisnici vanjske prehrane 31.12.2019.:**

|  |  |  |
| --- | --- | --- |
|  | ***PREHRANA*** | ***BROJ KORISNIKA*** |
| 1. | U RESTORANU DOMA | 10 |
| 2. | ODNOŠENJE OBROKA OD STRANE SAMIH KORISNIKA | 10 |
| 3. | DOSTAVA OBROKA U STAN KORISNIKA-privatni korisnici | 68 |
| 4. | RJEŠENJA CZSS | 46 |
| 5. | RJEŠENJA GRADSKOG UREDA ZA SOCIJALNU ZAŠTITU I OSOBE S INVALIDITETOM | 73 |
|  |  **UKUPNO:** | **207** |

Korisnicima vanjske prehrane u 2019. izdano je ukupno **67 036 obroka**, što je za 737 obroka više nego u 2018.

S korisnicima vanjske prehrane održavaju se tromjesečni sastanci, a prema potrebi i češće. Kontakti s korisnicima koji dolaze u restoran ili sami odnose obroke su svakodnevni, a s korisnicima kojima se obrok dostavlja u kuću kontakt se ostvaruje terenskim izvidom te po potrebi telefonskim putem. Prilikom terenskih izvida, s korisnicima vanjske prehrane ispunjene su osobne kartice, uzete socijalne anamneze te je prikupljena propisana dokumentacija (kopija osobne karte, odreska od mirovine te medicinska dokumentacija).

Socijalna radnica je vodila evidenciju o broju korisnika vanjske prehrane i o tome obavještavala voditeljicu Odjela prehrane i pomoćno-tehničkih poslova.

Temeljem uvida u zahtjev i priloženu dokumentaciju, te socijalnu anamnezu po izvršenom terenskom izvidu, zahtjeve za vanjsku prehranu odobrava Stručni tim Doma u sastavu:

* voditeljica Odjela socijalnog rada i izvaninstitucijskih usluga
* voditeljica Odjela prehrane i pomoćno-tehničkih poslova
* socijalna radnica za pomoć u kući i druge programe podrške u lokalnoj sredini

Od siječnja 2019. održano je 30 sastanaka Stručnog tima za odobrenje prehrane.

Tijekom 2019. predana su 62 zahtjeva za vanjsku prehranu (korisnici koji sami plaćaju dostavu obroka) te 20 zahtjeva za pomoć u kući u vidu dostave obroka (pravo priznato rješenjem Gradskog ureda za socijalnu zaštitu i osobe s invaliditetom). Rješenjem Centra za socijalnu skrb Zagreb 12 novih korisnika ostvarilo je pravo na uslugu skrbi u obitelji i lokalnoj zajednici-pomoć u kući organiziranjem prehrane.

Socijalna radnica je vodila potrebnu evidenciju i dokumentaciju za korisnike vanjske prehrane: upisnik zahtjeva, osobni list i listu aktivnosti za svakog korisnika, knjigu terena. Redovito se ažuriraju podaci u aplikativnom sustavu DOGMA.

**Pomoć u kući**

Putem rješenja Gradskog ureda za socijalnu zaštitu i osobe s invaliditetom od siječnja 2019. **5 je novih korisnika** ostvarilo pravo na pomoć u kući (usluge njegovateljice), **19 novih korisnika** pravo na pomoć u kući u vidu dostave gotovog obroka, a **8 novih korisnika** pravo na uslugu njegovateljice i dostavu obroka.

Tijekom 2019. **24 korisnika** privatno su plaćali uslugu pomoći u kući-pomoć njegovateljice. Rješenjem Centra za socijalnu skrb Zagreb **12 korisnika** ostvarilo je pravo na uslugu skrbi u obitelji i lokalnoj zajednici-pomoć njegovateljice. Putem projekta Gerontološkog centra Doma za starije osobe Dubrava-Zagreb **15 korisnika** ostvarilo je pravo na pomoć u kući-pomoć gerontodomaćice.

Njegovateljice su obavljale poslove čišćenja, pospremanja, nabavke namirnica, pripreme obroka, peglanja, pranja rublja, pratile su korisnike pri obavljanju liječničkih pregleda, odlazile u ljekarnu, pomagale im u održavanju osobne higijene. Krajem mjeseca dostavljale su mjesečna izvješća o obavljenim uslugama u proteklom mjesecu. Svakodnevno vode dnevnik rada pruženih usluga.

Socijalna radnica je redovito mjesečno obilazila korisnike pomoći u kući te je po potrebi kontaktirala s članovima njihovih obitelji, Centrom za socijalnu skrb, zdravstvenim ustanovama te je vodila potrebnu evidenciju i dokumentaciju za korisnike pomoći u kući: upisnik zahtjeva, upisnik korisnika, osobni list i listu aktivnosti za svakog korisnika, knjigu terena. Također, redovito je ažurirala podatke u aplikativnom sustavu DOGMA.

Medicinska sestra za pomoć u kući i druge programe podrške u lokalnoj sredini je korisnicima pomoći u kući redovito mjerila krvni tlak i vrijednost glukoze u krvi.

**Prikaz pomoći u kući odobrene rješenjem Gradskog ureda za socijalnu zaštitu i osobe s invaliditetom tijekom 2019.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 10 |
| 2. | DOSTAVA GOTOVOG OBROKA | 44 |
| 3. | POMOĆ NJEGOVATELJICE + DOSTAVA GOTOVOG OBROKA | 42 |
|  |  **UKUPNO:** | **96** |

Tijekom 2019. njegovateljice su pružile **5 343,30 sati** pomoći u kući korisnicima kojima je to pravo priznato putem Rješenja Gradskog ureda za socijalnu zaštitu i osobe s invaliditetom.

**Korisnici pomoći u kući (rješenje Gradskog ureda za socijalnu zaštitu i osobe s invaliditetom) na 31.12.2019.:**

|  |  |  |
| --- | --- | --- |
|  | ***POMOĆ U KUĆI*** | ***BROJ KORISNIKA*** |
| 1. | POMOĆ NJEGOVATELJICE | 7 |
| 2. | DOSTAVA GOTOVOG OBROKA | 42 |
| 3. | DOSTAVA GOTOVOG OBROKA + POMOĆ NJEGOVATELJICE | 31 |
|  |  **UKUPNO:** | **80** |

**Prikaz pomoći u kući odobrene rješenjem Centra za socijalnu skrb Zagreb tijekom 2019.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 12 |  867,30 |

Na 31.12.2019. 8 korisnika ostvaruje prvo na pomoć u kući – pomoć njegovateljice priznato rješenjem Centra za socijalnu skrb Zagreb.

**Prikaz pomoći u kući odobrene putem Programa podrške u lokalnoj zajednici Gerontološkog centra tijekom 2019.:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ GERONTODOMAĆICE | 15 |  1 715 |

Na 31.12.2019. pravo na pomoć u kući putem Programa podrške u lokalnoj zajednici Gerontološki centar ostvaruje 11 korisnika.

Korisnicima koji ne ispunjavaju kriterije za besplatno pravo na pomoć u kući putem rješenja Gradskog ureda za socijalnu zaštitu i osobe s invaliditetom niti putem projekta Gerontološkog centra Doma za starije osobe Dubrava-Zagreb, omogućeno je da to pravo ostvare plaćajući sami uslugu pomoći u kući.

**Privatni korisnici pomoći u kući tijekom 2019:**

|  |  |  |  |
| --- | --- | --- | --- |
|  | ***POMOĆ U KUĆI*** | ***BROJ KORISNIKA*** | ***BROJ SATI******POMOĆI U KUĆI*** |
| 1. | POMOĆ NJEGOVATELJICE | 24 |  2 079,30 |

Na 31.12.2019. 15 korisnika i nadalje sami plaćaju uslugu pomoć u kući.

U 2019. ukupno je pruženo **10 005,30 sati pomoći u kući**, što je za 1 285 sati više nego u 2018.

Radi provođenja što kvalitetnije i učinkovitije pomoći u kući redovito smo kontaktirali s patronažnim sestrama iz Doma zdravlja Zagreb-Istok, Centrom za socijalnu skrb Zagreb, socijalnom radnicom iz KB Dubrava, Caritasom Zagrebačke nadbiskupije, Mjesnim odborima Gradske četvrti Gornja i Donja Dubrava, nevladinim organizacijama.

**Prevencija zdravlja**

Medicinska sestra za pomoć u kući i druge programe podrške u lokalnoj sredini redovito je mjerila krvni tlak i šećer u krvi korisnicima pomoći u kući. Za korisnike koji dolaze u restoran ili sami odnose obroke tijekom 2019. dva puta je organizirano mjerenje tlaka i šećera u krvi te mjerenje tjelesne mase. Tijekom 2019. medicinska sestra za pomoć u kući i druge programe podrške u lokalnoj sredini obilazila je korisnike vanjske prehrane kojima se dostavlja hrana, a lošeg su zdravstvenog stanja. Po potrebi neke korisnike obilazila je i nekoliko puta.

U 2019. organizirane su sljedeće aktivnosti:

* Preventivni zdravstveni pregled (kontrola krvnog tlaka i glukoze u krvi) organiziran za korisnike vanjske prehrane u Domu za starije osobe Dubrava (07.03.2019.)
* Preventivni zdravstveni pregled (kontrola krvnog tlaka i glukoze u krvi) organiziran u MO Poljanice (13.03.2019.)
* U sklopu Europskog tjedna mobilnosti organizirali smo međugeneracijsku sportsku radionicu s ciljem upoznavanja djece vrtićke dobi s načinima kretanja slabo pokretnih osoba starije životne dobi (18.09.2019.)
* U sklopu Europskog tjedna mobilnosti korisnici Gerontološkog centra su u pratnji fizioterapeuta vježbali i šetali Parkom Maksimir (19.09.2019.)
* Preventivni zdravstveni pregled (kontrola krvnog tlaka i glukoze u krvi) u sklopu 16. Gerontološkog tuluma (01.10.2019.)
* Preventivni zdravstveni pregled organiziran za korisnike vanjske prehrane u Domu za starije osobe Dubrava (09.11.2019.)

U navedenim preventivnim zdravstvenim pregledima i savjetovanjima sudjelovala su 149 korisnika.

**Prikaz održanih preventivnih zdravstvenih pregleda tijekom 2019.:**

|  |  |  |
| --- | --- | --- |
|  | ***PREVENTIVNI ZDRAVSTVENI PREGLEDI*** | ***BROJ PREGLEDA*** |
| 1. | MJERENJE KRVNOG TLAKA | 2 732 |
| 2. | KONTROLA VRIJEDNOSTI GLUKOZE U KRVI | 1 548 |
|  |  **UKUPNO:** | **4 280** |

Radi što kvalitetnije prevencije zdravlja naših korisnika, njegovateljice/gerontodomaćica na poslovima pomoći u kući i medicinska sestra za pomoć u kući i druge programe podrške u lokalnoj sredini redovito su sudjelovale na različitim predavanjima i radionicama u organizaciji Zavoda za javno zdravstvo Dr. Andrija Štampar, Gradskog ureda za socijalnu zaštitu i osobe s invaliditetom, Hrvatske komore medicinskih sestara te naše Ustanove.

**Sportsko rekreativne aktivnosti**

Sportsko-rekreativne aktivnosti organizirali smo u pet Mjesnih odbora na području Gradske četvrti Gornja i Donja Dubrava, pod stručnim vodstvom fizioterapeuta za programe podrške u lokalnoj zajednici:

* + **MJESNI ODBOR POLJANICE**, Av. Dubrava 203

utorkom i četvrtkom od 10,00 do 12,00 sati-dvije grupe

* **MJESNI ODBOR IVAN NAŽURANIĆ,** Vrpoljska 10

ponedjeljkom i četvrtkom od 8,30 do 9,15 sati-jedna grupa

* **MJESNI ODBOR GORNJA DUBRAVA,** Dravska 4

utorkom i petkom od 8,30 do 9,15 sati-jedna grupa

* **MJESNI ODBOR NOVI RETKOVEC,** Breza 26

srijedom od 8,30 do 9,15 sati-jedna grupa

* **MJESNI ODBOR NOVOSELEC**, Novoselečki put 181

ponedjeljkom i petkom od 9,30 do 10,15 sati-jedna grupa

Plesna škola pod stručnim vodstvom instruktorice plesa održava se u dvije grupe, srijedom u MO Poljanice, Av. Dubrava 203, od 10,00 do 11,00 te od 11,00 do 12,00 sati, a četvrtkom u MO Gornja Dubrava, Dravska 4, od 16,30 do 18,00 sati.

**Prikaz održanih sportsko-rekreativnih aktivnosti tijekom 2019.:**

|  |  |  |  |
| --- | --- | --- | --- |
|  | ***SPORTSKE AKTIVNOSTI – REKREATIVNO VJEŽBANJE*** | ***BROJ KORISNIKA*** | ***BROJ SATI USLUGE*** |
| 1. | MJESNI ODBOR POLJANICE | 68 | 166 |
| 2. | MJESNI ODBOR IVAN MAŽURANIĆ | 32 | 126 |
| 3. | MJESNI ODBOR GORNJA DUBRAVA | 11 | 130,30 |
| 4. | MJESNI ODBOR NOVI RETKOVEC | 18 | 66 |
| 5. | MJESNI ODBOR NOVOSELEC | 10 | 73,30 |
|  | **UKUPNO:**  | **139** | **562** |

|  |  |  |  |
| --- | --- | --- | --- |
|  | ***PLESNA ŠKOLA*** | ***BROJ KORISNIKA*** | ***BROJ SATI USLUGE*** |
| 1. | MJESNI ODBOR POLJANICE | 45 | 160 |
| 2. | MJESNI ODBOR GORNJA DUBRAVA | 18 | 100 |
|  | **UKUPNO:**  | **63** | **260** |

**Zborno pjevanje**

Korisnici izvaninstitucijskih usluga utorkom i četvrtkom od 12,00 do 13,00 sati imali su probe zbora u prostoru MO Poljanice, Av. Dubrava 203. Tijekom 2019. održano je 83,30 sati proba na kojima je sudjelovalo 16 korisnika. Zborno pjevanje vodi fizioterapeut za programe podrške u lokalnoj zajednici. Tijekom 2019. zbor Jeka imao je više zapaženih nastupa bilo na manifestacijama u organizaciji Gradskog ureda za socijalnu zaštitu i osobe s invaliditetom te Domovima za starije osobe Grada Zagreba.

**Kreativne radionice**

Keramičku radionicu na kojoj su se izrađivali prigodni predmeti (šalice, satovi, nakit, prigodna božićna te uskršnja dekoracija) vodio je fizioterapeut za programe podrške u lokalnoj zajednici. Tijekom 2019. održano je 50 sati keramičke radionice na kojoj su sudjelovala 4 korisnika.

Radionicu fuzije stakla vodila je socijalna radnica za programe podrške u lokalnoj zajednici. Tijekom 2019. održano je 10 sati radionice fuzije stakla na kojoj je sudjelovalo 10 korisnika.

Kreativne radionice održavale su se u prostoru Doma.

**Posudionica ortopedskih pomagala**

Starijim osobama Grada Zagreba omogućili smo posudbu ortopedskih pomagala i nužne opreme (invalidskih kolica, hodalica, štaka, štapova, toaletnih stolica i povišenja, podložaka za hranjenje, stolića za krevet, bolesničkih kreveta itd.).

Tijekom 2019. posuđena su **82 ortopedska pomagala**.

Temeljem uvida u zahtjev i priloženu dokumentaciju te uvidom u socijalnu anamnezu, zahtjeve za ortopedska pomagala odobrava Stručni tim Doma u sastavu:

* voditeljica Odjela zdravstvene njege i brige o zdravlju
* socijalna radnica za pomoć u kući i druge programe podrške u lokalnoj sredini
* fizioterapeut za pomoć u kući i druge programe podrške u lokalnoj sredini

Od siječnja 2019. održano je 16 sastanka Stručnog tima za odobrenje posudbe ortopedskog pomagala.

Socijalna radnica vodila je propisanu dokumentaciju i evidenciju korisnika koji koriste posuđena ortopedska pomagala, a fizioterapeut za programe podrške u lokalnoj zajednici i medicinska sestra zaposlena na poslovima pomoći u kući i drugim programima podrške u lokalnoj sredini jednom godišnje obišli su korisnike koji koriste posuđena ortopedska pomagala.

Korisnicima kojima je pravo na pomoć priznato putem rješenja Gradskog ureda za socijalnu zaštitu i osobe s invaliditetom ortopedska pomagala posuđuju se bez uplaćenog pologa.

Radi što boljeg informiranja o posudionici ortopedskih pomagala održan je sastanak s patronažnim sestrama iz Doma zdravlja Zagreb-Istok te su podijeljeni informativni letci liječnicima obiteljske medicine na području Gradske četvrti Gornja i Donja Dubrava.

**Kulturno zabavne aktivnosti korisnika izvaninstitucijskih usluga i Programa podrške u lokalnoj zajednici Gerontološkog centra Dubrava tijekom 2019.**

* Nastup plesne skupine Dubrava povodom proslave fašnika u Domu za starije osobe Dubrava (04.03.2019.)
* Nastup plesne skupine Dubrava povodom obilježavanja Dana žena u Mjesnom odboru Studentski grad (08.03.2019.)
* Sudjelovanje na Kreativnoj korizmi u Domu za starije osobe Sveti Josip (03.04.2019.)
* Nastup plesne skupine Dubrava na 12. Svjetskom danu plesa (29.04.2019.)
* Nastup plesne skupine Dubravica na 12. Svjetskom danu plesa (29.04.2019.)
* Nastup zbora Jeka na Natjecanju u pjevanju održanom u Domu za starije osobe Dubrava (09.05.2019.)
* Sudjelovanje na Međudomskom turniru u belotu u Domu za starije osobe Peščenica (14.05.2019.)
* Nastup plesne skupine Dubrava na Sajmu Pravo doba (17.05.2019.)
* Nastup plesne skupine Dubravica na Sajmu Pravo doba (17.05.2019.)
* Plesna radionica pod vodstvom Martine Crnjak održana na Sajmu Pravo doba (17.05.2019.)
* Nastup zbora Jeka na Sajmu Pravo doba (18.05.2019.)
* Nastup plesne skupine Dubravica na Jarunskim susretima (31.05.2019.)
* Sudjelovanje na Natjecanju u boćanju u Domu za starije osobe Sveta Ana (07.06.2019.)
* Nastup plesne skupine Dubrava i plesne skupine Dubravica na XVI. Maksimirskim jesenima. (17.09.2019.)
* U sklopu Europskog tjedna sporta korisnici su sudjelovali u senior danu s ciljem aktiviranja i socijalnog uključivanja starijeg stanovništva (23.09.2019.)
* Zbor Jeka nastupio je na proslavi Dana Doma za starije osobe Dubrava (25.09.2019.)
* Nastup plesne skupine Dubrava na proslavi Dana Doma za starije osobe Dubrava (25.09.2019.)
* Nastup plesne skupine Dubravica na Danima kvarta Maksimir (28.09.2019.)
* Nastup rekreativne grupe Gerontološkog centra Dubrava na 16. Gerontološkom tulumu (01.10.2019.)
* Nastup plesne skupine Dubravica na 16. Gerontološkom tulumu (01.10.2019.)
* Nastup plesne skupine Dubrava na 16. Gerontološkom tulumu (01.10.2019.)
* Nastup zbora Jeka na Kiflijadi u Domu za starije osobe Dubrava (20.11.2019.)
* Sudjelovanje na XII. Domijadi keramike u Domu za starije osobe Centar (27.11.2019.)
* Sudjelovanje na radionici "Uradi sam pod trešnjevačkim kišobranom" u Domu za starije osobe Trešnjevka (28.11.2019.)
* Sudjelovanje na Danima scenske igre u Domu za starije osobe Medveščak (04.12.2019.)
* Sudjelovanje na Adventskom balu u Domu za starije osobe Trnje (05.12.2019.)
* Nastup zbora Jeka na božićnom koncertu u Domu za starije osobe Dubrava (13.12.2019.)

**Edukacije i usavršavanje socijalnog radnika za pomoć u kući i druge programe podrške u lokalnoj sredini te socijalne radnice za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2019.**

* **25. veljače 2019.** - sudjelovanje na Konferenciji **„Siromaštvo u urbanim sredinama“** u organizaciji Grada Zagreba, Gradskog ured za socijalnu zaštitu i osobe s invaliditetom
* **19. ožujaka 2019.** - povodom obilježavanja Svjetskog dana socijalnog rada sudjelovali smo na Stručnom skupu pod nazivom **„Promicanje važnosti ljudskih odnosa“** u organizaciji Hrvatske udruge socijalnih radnika
* **22. ožujka 2019.** - povodom obilježavanja Svjetskog dana socijalnih radnika sudjelovali smo na predavanjima pod nazivom **„Spoznaja i etika unutar ljudskih odnosa“** i **„Važnost ljudskih odnosa iz perspektive duhovnog zdravlja**“
* **25. ožujka 2019.** - u organizaciji Grada Zagreba, Gradskog ureda za socijalnu zaštitu i osobe s invaliditetom, u suradnji s Eurocomom – Inozemnim uredom Grada Beča, sudjelovali smo na okruglom stolu s temom **„Zaštita od nasilja u obitelji u Gradu Zagrebu i Gradu Beču – razmjena iskustava“**
* **17. svibnja 2019. –** sudjelovanje na predstavljanju EU projekta: „Integrirani pristup skrbi za starije osobe u kući - CrossCare“
* **1. - 3. listopada 2019.** u organizaciji Grada Zagreba, Gradskog ureda za socijalnu zaštitu i osobe s invaliditetom i Zaklade „Zajednički put“ aktivno smo sudjelovali na Konferenciji **„Živjeti starost – izazov za pojedinca, obitelj i društvo“** izlažući rad pod nazivom „Prikaz prakse socijalnog rada – Razvoj izvaninstitucijske djelatnosti Doma za starije osobe Dubrava“
* **9. - 11. listopada** **2019.** - sudjelovali smo na **X. Konferenciji socijalnih radnika** pod nazivom „Drugi i drugačiji“
* **17. listopada 2019.** - u organizaciji Grada Zagreba, Gradskog ureda za socijalnu zaštitu i osobe s invaliditetom sudjelovali smo na Konferenciji **„Znanost susreće regije“**
* **18. listopada 2019.** u Domu za starije osobe Sveti Josip sudjelovali smo na edukaciji **„Kako sačuvati mentalno zdravlje pomagača“**

**Edukacije i usavršavanje medicinske sestre za pomoć u kući i druge programe podrške u lokalnoj sredini tijekom 2019.**

* **15. siječnja 2019. –** sudjelovanje na edukacijiodržanoj u Domu za starije osobe Oaza na temu **„Zbrinjavanje kroničnih rana“**
* **05. ožujka 2019. –** sudjelovanje na edukacijiodržanoj u Domu za starije osobe Oaza na temu **„Prepoznavanje Alzheimerove bolesti“**
* **16. travnja 2019. –** sudjelovanje na edukacijiodržanoj u Domu za starije osobe Oaza na temu **„Zadaci medicinske sestre u zbrinjavanju pacijenta s depresijom“**

## 11. lipnja 2019. – sudjelovanje na edukaciji održanoj u Domu za starije osobe Oaza na temu „Prevencija pada kod starijih osoba“

**Edukacije i usavršavanje fizioterapeuta za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2019.**

* **28. siječnja 2019.** – sudjelovanje na edukaciji održanoj u Poliklinici Medikol na temu liječenja reumatoidnog artritisa

## 13. ožujka 2019. – sudjelovanje na edukaciji održanoj u Dječjoj bolnici Srebrnjak na temu Parasomnije (simptomi, vrste, dijagnostika)

## 22. studenoga 2019. – sudjelovanje na edukaciji u KBC Zagreb na temu Fizioterapija nakon transplantacije matičnih stanica

**Edukacije i usavršavanje gerontodomaćice za program podrške starijih osoba u lokalnoj sredini na provođenju Programa podrške u lokalnoj zajednici - Gerontološki centar Dubrava tijekom 2019.**

* **31. siječnja 2019.** – sudjelovanje na edukaciji održanoj u Domu za starije osobe Centar na temu važnosti komunikacije u osiguranju kvalitete rada i postizanju zadovoljstva korisnika doma za starije osobe
* **26. veljače 2019.** – sudjelovanje na **211. Gerontološkoj tribini** pod temama „Padovi u starijoj životnoj dobi – posljedice i prevencije“; „Tjelesna aktivnost osoba starije životne dobi“; „Kineziološki pristup prevenciji padova u starijoj životnoj dobi“
* **17. rujna 2019. –** sudjelovanje na **213. Gerontološkoj tribini** naziva Dugovječnost – odraz uspješnog i aktivnog starenja; teme: Prikaz ciljeva projekta HECUBA; Model uspješnog starenja-karakteristike dugovječnosti u korisnika domova za starije u Gradu Zagrebu

**Informiranje**

Radi što bolje informiranosti naših sugrađana s područja Gradskih četvrti Gornja i Donja Dubrava o programima i aktivnostima Gerontološkog centra i izvaninstitucijskih usluga naše Ustanove, održali smo sastanke s radnicima domova zdravlja (patronažnim sestrama, liječnicima) i Centra za socijalnu skrb Zagreb - Podružnica Dubrava.

Tijekom 2019. svakodnevno smo informirali osobe starije životne dobi o pravima koja im pripadaju te o načinima ostvarivanja i zaštite tih prava na svim razinama (lokalnim, nacionalnim i globalnim).

Kako bi informacije dospjele do što većeg broja naših sugrađana, izrađivali smo letke, plakate i brošure te smo ih strateški podijelili po svim bitnim mjestima okupljanja osoba starije životne dobi (ljekarne, domovi zdravlja, mjesni odbori, trgovački lanci, autobusne stanice) na području Gradske četvrti Gornja i Donja Dubrava.

Također, redovito smo ažurirali informacije na web-stranici Doma za starije osobe Dubrava – Zagreb.

**4. BROJ I STRUKTURA KORISNIKA**

U Domu je tijekom 2019. smješten 131 korisnik (104 žene i 26 muškaraca). Na Odjelu za zdravstvenu njegu i brigu o zdravlju je smješteno 74 korisnika, dok je 56 korisnika smješteno na stambenom dijelu.

**Financiranje:**

* za 4 korisnika cjelokupan iznos opskrbnine plaćalo je Ministarstvo za demografiju, obitelj, mlade i socijalnu politiku
* za 21 korisnika uz njihovu mirovinu, razliku je nadoplaćivalo Ministarstvo za demografiju, obitelj, mlade i socijalnu politiku
* 33 korisnika je samostalno plaćalo opskrbninu
* za 72 korisnika uz mirovinu, razliku opskrbnine su nadoplaćivala djeca, odnosno skrbnici
* za 1 korisnika cjelokupan iznos opskrbnine plaćali su skrbnici

**5. OPSEG I KVALITETA USLUGA**

1. ***Rad socijalne radnice***

U ovom izvještajnom razdoblju kapacitet Doma bio je popunjen. Zainteresiranost građana za smještaj u prošloj godini bila je velika. Svakodnevno, telefonskim razgovorom ili dolaskom u ustanovu građani su se interesirali za smještaj te su dobivali upute i sve potrebne informacije vezano za smještaj.

U 2019.g. predana je 201 zamolba za smještaj. Ukupan broj zamolbi do 31.12.2019. iznosi 1034.

Tijekom 2019. preminulo je 23 korisnika, te je smješten isti broj novih korisnika.

Od novoprimljenih korisnika, troje je smješteno putem rješenja Centra za socijalnu skrb Zagreb, Podružnica Dubrava i Maksimir.

Komisija za prijam i otpust korisnika sastala se u prošloj godini tri puta. Na komisijama je riješeno 40 novih predmeta. Na Komisiji je uvijek bio broj članova potrebnih za donošenje odluke o prijamu i uredno se vodio zapisnik. Svaki put su se radile dvije liste čekanja: prema osobnim zamolbama i prema rješenjima Centara za socijalnu skrb.

S novoprimljenim korisnicima tijekom adaptacijskog perioda potrebno je najviše individualnog rada i razgovora te je socijalna radnica svakodnevno obilazila nove korisnike. Isto tako, gotovo svakodnevno vodila je razgovore vezano za poštivanje kućnog reda, različite međusobne pritužbe korisnika, osobne probleme ili one obične svakodnevne razgovore i obilaske samo da se provjeri je li sve u redu, kako na stambenom dijelu, tako i na stacionaru.

U 2019. bilo je organizirano šest sastanaka s korisnicima. Sastanku je obično prisustvovalo 50-ak korisnika. Sastanak je sazivala socijalna radnica i uvijek su uz ravnateljicu bile prisutne i voditeljice odjela kao i stručna suradnica-terapeutkinja. Razgovaralo se o problemima koji su brinuli korisnike, ali i o problemima kojima su i sami doprinijeli:

* poštivanje prava na različitost i stvaranje što boljih međusobnih odnosa
* svađe između korisnika
* pratnja korisnika u bolnicu
* osobna higijena
* kontakti obitelji s radnicima Doma
* značaj dolaska na fizikalnu terapiju
* gradnja dvije nove sjenice u domskom parku
* dolazak na aktivnosti radne terapije
* važnost dijabetičke prehrane i jelovnika
* razne manifestacije u Domu tijekom godine
* pretjerano kuhanje u čajnim kuhinjama
* ponašanje za vrijeme ljetnih vrućina kao i u zimskom periodu (način odijevanja, pijenje tekućine, način prehrane, izlasci itd.)
* o radovima tijekom 2019.( obnova fasade Doma prema projektu europskog fonda za učinkovito djelovanje štednje energetskog sustava grijanja i hlađenja zgrade sa promjenom svih prozora sa roletama i komarnicima)

Teme se uglavnom iz godine u godinu ponavljaju. Razlozi su dolasci novih korisnika, a iskustvo je pokazalo da se neke teme moraju ponavljati jer korisnici nakon nekog vremena zaborave na dogovore pa je korisno podsjetiti ih.

Tijekom godine vodile su se uredno sve knjige i potrebna dokumentacija za korisnike:

* upisi u matičnu knjigu kao i pomoćnu matičnu knjigu
* socijalne anamneze korisnika
* briga oko produljenja dopunskog zdravstvenog osiguranja na teret državnog proračuna
* mjesečni plan rada
* dnevnik rada
* knjiga upisa zaprimljenih zahtjeva
* upisivanje u računalni program DOGMA

Socijalna radnica redovno je kontaktirala s obitelji korisnika radi dogovora oko obavljanja različitih stvari za korisnike (npr. pratnja u bolnicu na preglede, preseljenje na stacionar, džeparac itd.), a ponekad se poštivala želja korisnika da zovemo djecu odnosno skrbnike da ih posjete jer ih dugo nisu vidjeli.

Svakodnevna briga oko korisnika i niz novonastalih situacija iziskivala je gotovo svakodnevni sastanak voditeljice Odjela zdravstvene njege i brige o zdravlju, voditeljice Odjela prehrane, voditeljice Odjela pomoćno-tehničkih poslova i socijalne radnice. Zajedničkim radom i idejama rješavali su se problemi vezani za korisnike na naše i njihovo zadovoljstvo.

Na inicijativu ravnateljice, utorkom se obično održavao kolegij radnika. Ravnateljica je na kolegiju izvještavala o svim aktualnostima, novim projektima, suradnjama. Razgovaralo se o potrebama novog zapošljavanja i mogućnostima za unaprjeđenje rada ustanove.

Sastanci Stručnog vijeća na kojima su bili prisutni svi stručni radnici Doma održani su tijekom 2019. pet puta. Uredno se vodio zapisnik. Teme koje su se protezale kroz sastanke Stručnog vijeća tijekom godine:

* Plan rada i Izvještaj o radu
* izvještaji sa stručnih edukacija, seminara i predavanja na kojima su sudjelovali radnici Doma
* kulturno-zabavne aktivnosti koje su se tijekom godine odvijale u Domu
* sudjelovanje naših korisnika na manifestacijama u drugim domovima
* ocjenjivanje stručnih radnika Doma prema Pravilniku o razini, odgovarajućem zvanju, uvjetima i načinu napredovanja stručnih radnika u djelatnosti socijalne skrbi
* prijava na sustav eFondovi

Socijalna radnica organizirala je provođenje izbora članova u Europski parlament iz Republike Hrvatske za oko 50 korisnika Doma kao i 1. kruga izbora za predsjednika Republike Hrvatske na način da su pokretni korisnici glasali na najbližem biračkom mjestu, u Mjesnom odboru Studentski Grad, a za nepokretne korisnike članovi biračkog odbora izašli su na teren te su glasali u svojim sobama.

1. ***Rad stručne suradnice – terapeutkinje***

Tijekom 2019. godine radno-okupacijske aktivnosti odvijale su se kroz:

* individualne aktivnosti
* grupne aktivnosti
* organiziranje kulturno zabavnih programa

**Individualne aktivnosti**

Individualne aktivnosti odnose se na individualni rad i pristup stručne suratkinje terapeutkinje korisnicima na Odjelu za zdravstvenu njegu i brigu o zdravlju te na stambenom dijelu koji zbog zdravstvenog stanja nisu u mogućnosti sudjelovati u grupnim aktivnostima ili nemaju interesa za rad u grupi.

Određeni broj korisnika posuđivao je knjige iz knjižnice Doma, bavio se izradom ručnog rada u svojoj sobi, izradom cvijeća ili prigodnih ukrasa. Individualni rad s ostalim korisnicima bazirao se na svakodnevnim razgovorima, ili čitanju prigodnih štiva, igranju društvenih igara, a sve ovisno o njihovim interesima i mogućnostima.

**Grupne aktivnosti**

Tijekom 2019. domski pjevački zbor „Frajlice“ imao je probe dva puta tjedno. U vrijeme intenzivnijih priprema za nastupe probe smo imali i češće, kao i srijedom u 16.30 sati prigodno za Službu božje riječi. Zbor je ove godine brojio 12 članova. Od prve probe s nama je i naš vanjski suradnik, gospodin Zlatko Fabijanić kao pratnja na gitari.

Članovi zbora su sa stručnom suratkinjom terapeutkinjom pripremili kraći prigodni glazbeno-scenski program za predstavnike Gradskog ureda za socijalnu zaštitu i osobe s invaliditetom prilikom podjele darova korisnicima povodom blagdana Uskrsa i Božića, za predstavnike Zajednice žena Katarine Zrinski prilikom podjele poklona, a tijekom godine održali su nekoliko prigodnih koncerta na stacionaru. Također su u nekoliko navrata održali koncerte u holu Doma.

Zbor je tijekom prošle godine redovito pjevao srijedom na Službi božje riječi i na Sv. misi održanoj u Domu, u travnju i prosincu. Za te smo događaje uvježbavali liturgijske (korizmene, adventske i božićne) pjesme, kao i one „za srce i dušu“ koje su se spontano nametnule i koje su korisnici sami odabrali, a koje su i poklon „Frajlica“ ostalim korisnicima Doma.

Grupa korisnika koji sudjeluju u domskim kreativnim radionicama broji 10-ak članova. Ovisno o svojim mogućnostima, korisnici sudjeluju u keramičkoj radionici, radionici pletenja i šivanja, radionici fuzije stakla, radionici slame ili radionici izrade prigodnih ukrasa za blagdane kada se uglavnom izrađuju čestitke, božićne kuglice ili pisanice i prigodni pokloni i ukrasi za neku izložbu ili manifestaciju u našem ili drugim domovima. Budući da svi članovi nemaju iste interese niti mogućnosti, unutar grupe imamo članove koji modeliraju, šivaju, oslikavaju, izrađuju ručni rad ili na neki drugi način pomažu i doprinose radu ove grupe. Svi rade zajedno i međusobno se nadopunjuju.

Tijekom 2019. izrađivali smo:

* srca od papira i novinskog papira za Valentinovo
* pisanice sa sitnim cvjetnim motivima
* od keramike smo izrađivali košarice sa cvijećem, srca, pahuljice i anđele
* ruže od perušine
* sapune i kreme
* vaze i lopte od cvijetića
* oslikavali smo staklene tanjuriće s proljetnim i jesenskim motivima
* šivali smo torbice i jastučiće
* suncokrete od jute izradili smo za jesensko uređenje Doma
* rižinim papirom ukrašavali smo vaze i ukrasne bočice
* cvjetove smo izrađivali od tkanine na radionicama izvan Doma
* izrađivali smo božićne kuglice za ukrašavanje božićnih jelki u Domu i za poklone
* boriće i kuglice motali smo od novinskog papira i ukrašavali te su sva vrata u Domu za božićne blagdane imala svoj ukras
* od papira smo izrađivali božićne zvijezde i pahuljice
* izrađivali smo malene adventske vjenčiće za ukrašavanje vrata u Domu
* povodom Uskrsa i Božića korisnici su izrađivali čestitke

Sudjelovali smo na većini manifestacija koje su se održavale u drugim zagrebačkim domovima: Fašnik u Domu kuća sv Franje u Odri, Kreativna korizma u Domu za starije osobe sv. Josip, Pjesničkim susretima Vesne Parun u Domu za starije osobe Centar, Turniru u belotu u Domu za starije osobe Peščenica, Gerontološkom tulumu održanom na Zrinjevcu, Jesenskoj svečanosti održanoj u Domu za starije osobe Maksimir, Uradi sam pod trešnjevačkim kišobranom održanoj u Domu za starije osobe Trešnjevka, Domijadi keramike održanoj u Domu za starije osobe Centar i Danima scenske igre u Domu za starije osobe Medveščak.

Osim onoga što korisnici već odavno znaju – vezenje, šivanje, krojenje, modeliranje - susretali su se i s novim tehnikama rada. Kada se radi o prihvaćanju novih stvari korisnici su vrlo sumnjičavi i vrlo ih je teško motivirati za nešto novo, no neopisivo je zadovoljstvo vidjeti izraz veselja na licu korisnika koji je napravio nešto što nije nikada prije i što će ispričati ili pokloniti djeci ili unucima.

Prigodno smo obilježili Valentinovo, Fašnik, Dan žena, Uskrs, Martinje i Božić.

U 2019. organizirano je 5 grupnih proslava rođendana korisnika uz nastup dua „Briški“.

U 2019. organiziran je i Obiteljski dan, na kojem smo ugostili obitelji naših korisnika te im priredili kulturno-umjetnički program.

Korisnici su kuglali i boćali dok je vrijeme to dopuštalo. Jedna ekipa sudjelovala je na turniru u boćanju u Domu za starije osobe Sveta Ana.

Grupa korisnika koji kartaju sastajala se prema potrebi. Sudjelovali su na Turniru u belotu u Domu za starije osobe Peščenica.

U 2019. održali smo nekoliko prigodnih radionica s djecom iz DV Medo Brundo i Poletarac te OŠ Vjenceslava Novaka. U suradnji s djecom i njihovim odgajateljicama, obilježili smo i europski tjedan mobilnosti.

U svibnju smo sudjelovali na Sajmu za starije i sve ostale Pravo doba na Zagrebačkom velesajmu. Korisnici su se predstavili radionicom izrade cvjetova od tkanine koju smo održali s članovima Učeničke zadruge „Listek“ OŠ Vjenceslava Novaka.

Surađivali smo s Područnim odborom Zajednice žena Katarina Zrinski, Gornja Dubrava čiji su nas članovi posjetili nekoliko puta tijekom godine.

Jednom mjesečno korisnici su se družili i imali radionice s članovima Molitvene zajednice Srce Isusovo.

U sklopu suradnje s Vijećem Gradske četvrti Gornja Dubrava naši korisnici sudjelovali su na humanitarno božićnoj manifestaciji „Djeca djeci“ u prosincu u Kulturnom centru Dubrava.

U rujnu smo već tradicionalno sudjelovali na manifestaciji Maksimirske jeseni gdje smo se također predstavili radionicom izrade cvjetova od tkanine.

Tijekom 2019. godine petkom su nam redovito dolazili volonteri 3. Gimnazije Zagreb, Kušlanova koji su s korisnicima provodili vrijeme u različitim aktivnostima. Tako su volonteri sudjelovali u kreativnim i sportskim radionicama te se individualno družili s korisnicima.

Također, redovito su dolazile još dvije volonterke.

Ostvarili smo suradnju i s Knjižnicom Dubrava te mjesečno dobivamo knjige koje posuđuju naši korisnici.

**Kulturno-zabavne aktivnosti**

Tijekom 2019. organizirano je niz nastupa i događanja za naše korisnike. U pravilu se takve priredbe organiziraju jednom do dva puta mjesečno. Tako su nas svojim nastupom razveselili članovi KUD-a Dubrava, KUD-a Oporovec, KUD-a Valentinovo, djeca iz škole Iva Kuprešak, odgajateljice dječjeg vrtića „Medo Brundo“…

U Domu je već tradicionalno, u svibnju, održano 23. Natjecanje u pjevanju na kojem su nastupali predstavnici svih zagrebačkih domova.

U dva navrata, povodom Uskrsa i Božića, predstavnici Gradskog ureda za socijalnu zaštitu i osobe s invaliditetom podijelili su prigodne poklone našim korisnicima.

Ove godine smo proslavili 50. obljetnicu Doma te nas je tom prilikom posjetio i gradonačelnik grada Zagreba, gospodin Milan Bandić. 50. obljetnicu slavili smo cijeli tjedan te su nas na proslavama uveseljavali tamburaši, Krunoslav Kićo Slabinac i duo Briški.

Krajem listopada održana je još jedna manifestacija u našem domu, „Kiflijada“, gdje smo ponovo, uz bogat glazbeno-scenski program i izložbu kiflica, ugostili predstavnike svih zagrebačkih domova.

U 2019. godini predstavljena je i knjiga o volontiranju gospođe Juričić.

Surađivali smo i s medijima te je tako o našem Domu snimljen prilog za Z1 televiziju i emisiju „Dobro jutro Hrvatska“. U dogovoru s novinarkom Telegrama napisan je članak o dvoje korisnika koji su se upoznali i zaljubili u Domu.

 Stručna suratkinja terapeutkinja sudjelovala je u radu Komisije za prijam i otpust korisnika, na redovitim sastancima s korisnicima, stručnim kolegijima i sastancima Stručnog vijeća.

Redovito je tijekom godine ažurirala web stranicu Doma.

Sudjelovala je u radu tri Povjerenstava za godišnji popis imovine i obveza.

Bila je mentorica pripravnici Marion Trcol sukladno Pravilniku o pripravničkom stažu i polaganju stručnog ispita u djelatnosti socijalne skrbi.

Redovito je vodila propisane evidencije i obrasce: individualni plan korisnika, lista praćenja sudjelovanja korisnika u radno-okupacijskim aktivnostima, mjesečni plan rada, tjedni raspored aktivnosti i dnevnik rada.

1. ***Usluge stanovanja***

Na poslovima održavanja higijene stambenog dijela i stacionara, ureda i ostalih zajedničkih prostorija u Domu je zaposleno pet čistačica koje su radile prema unaprijed utvrđenom rasporedu*.* Rad čistačicanajčešće se odvijao u jednoj smjeni.

Svakodnevno su se čistile sanitarije, holovi, hodnici, stepenište i lift. Usluga čišćenja za korisnike prvog i drugog stupnja vršila se jedanput tjedno, a za korisnike trećeg i četvrtog stupnja svakodnevno. Temeljito čišćenje provodilo se prema evidenciji temeljnoga čišćenja sanitarija koja obuhvaća tjedno čišćenje prozora, rasvjetnih tijela, WC školjki. Radijatori, prozori, lampe i zavjese čistili su se dva puta godišnje.

Na stambenom dijelu, posteljno rublje mijenjalo se svakih četrnaest dana, dok su se ručnici prali svaki tjedan. Privatno rublje korisnika prikupljalo se utorkom, srijedom i četvrtkom uz izdavanje liste s popisom prikupljenog rublja te se vraćalo oprano i izglačano sljedeći tjedan istim redoslijedom.

Tijekom prošle godine, u praonici rublja radile su dvije PK pralje u prvoj smjeni na održavanju posteljnog i privatnog rublja te radne odjeće zaposlenika Doma. Prema unaprijed utvrđenom rasporedu, pralje su također radile subotom i blagdanima. Sa stacionara je svakodnevno dolazilo posteljno i privatno rublje koje se razvrstavalo, pralo i dezinficiralo. Čisto se rublje predavalo njegovateljicama koje su ga odvozile na stacionar i dijelile korisnicima.

Novo posteljno rublje, jastuci, deke i madraci izdavani su prema potrebi.

# **Usluge prehrane**

U kuhinji je u 2019. bilo zaposleno dvanaest radnika: četiri kuhara/ice, dva kuhara/ice za pomoć u kući i druge programe podrške u lokalnoj sredini, tri pomoćne radnice u kuhinji i tri pomoćne radnice za pomoć u kući i druge programe podrške u lokalnoj sredini. Rad je bio organiziran u dvije smjene, prva smjena od 6.00 do 14.00 sati, a druga od 12.00 do 20.00 sati. U prijepodnevnoj smjeni radili su kuhari i pomoćni radnici u kuhinji. Zbog pripreme vanjskih obroka i ručka za korisnike Doma između 12.00 i 14.00 sati radile su prva i druga smjena zajedno, a poslije zbog manjeg obujma posla, nastavljala je s radom druga smjena u sastavu kuhara i pomoćnog kuhara (obično dvije osobe ili jedna ako se drugačije nije moglo organizirati).

Tijekom 2019. vođeni su zapisi koje nalaže novo uvedeni HACCP sustav te su uspostavljene i provođene kontrole higijenskih uvjeta proizvodnje gotovih obroka provedbom preventivnog postupka samokontrole, razvijenog u skladu s načelima sustava analize opasnosti i kontrole kritičnih točaka.

Ulazne i izlazne količine prehrambenih namirnica na skladištu evidentirane su preko programa DOGMA. Dnevni jelovnici usklađeni su s Normativom za prehranu u domovima umirovljenika od 1992. Potrebne količine namirnica za dnevnu pripremu obroka izračunavaju se preko programa DOGMA koji uzima u obzir meni i brojno stanje korisnika.

Poslovanje Doma usklađeno je sa zahtjevima Zakona o hrani, Zakona o zaštiti pučanstva od zaraznih bolesti i pratećih pravilnika koji obavezuju na primjenu HACCP sustava. Prema ugovoru s Hrvatskim zavodom za javno zdravstvo, redovito su se provodila zdravstvena i mikrobiološka ispitivanja namirnica i uzimanje brisova četiri puta godišnje te mjere DDD prema potrebi.

Higijenu unutar kuhinjskih prostorija održavalo je kuhinjsko osoblje. Održavanje higijene obuhvaćalo je čišćenje i dezinfekciju prostora centralnog dijela kuhinje, opreme u kuhinji, pripremnica i skladišta prehrambenih namirnica. Higijenu sanitarnih prostora, garderobe (koju koristi kuhinjsko osoblje) i podnih površina u restoranu održavale su čistačice.

Sastanak Komisije za jelovnike održavao se jedanput mjesečno, u sastavu voditeljice Odjela prehrane, voditeljice Odjela zdravstvene njege i brige o zdravlju, kuhara i jednog predstavnika korisnika Doma. Jelovnici su bili prilagođeni Normativu za prehranu u domovima umirovljenika i sezoni. Jednom tjedno su se za sljedeći tjedan pisali dnevni jelovnici i mijenjalo se brojno stanje prema programu DOGMA te se vodila briga o redovitoj nabavi namirnica potrebnih za pripremu obroka.

Svakodnevno je prehrana bila organizirana u tri obroka - doručak, ručak i večera (standardna prehrana i dijetalna: žučna/ulkusna, dijabetička) te užine i međuobroka: voćni i mliječni. Uz pripremu ručka za korisnike Doma, bila je organizirana i priprema ručka za vanjske korisnike.

Osim uobičajenih obroka pripremali su se i kašasti obroci za korisnike na Odjelu za zdravstvenu njegu i brigu o zdravlju. Hrana se dostavljala u toplim kolicima koja su se liftom transportirala na Odjel za zdravstvenu njegu i brigu o zdravlju, a jedan dio hrane se transportirao liftom iz kuhinje u čajnu kuhinju te dalje distribuirao po odjelu od strane zdravstvenog osoblja. Večera je bila organizirana u prostorima blagovaone za korisnike sa stambenog dijela Doma od 18.00 do 18.30 sati. Za večeru su se pripremali uglavnom kuhani obroci.

1. **Usluge njege**

Uslugu gerijatrijske zdravstvene njege pružalo je 8 medicinskih sestara/tehničara i 10 njegovateljica neprekidno tijekom 24 sata. Radilo se u smjenama po dvanaest sati, te po osam sati u jutarnjoj i popodnevnoj smjeni.

Medicinske sestre/tehničar i njegovateljice su tijekom prošle godine, kao pomoćno osoblje u zdravstvu, osigurali bolesnim korisnicima Doma najveću moguću razinu njege. Svakom problemu i postupku pristupali su s brigom i pažnjom te vrijeme provodili uz bolesnika i njegov krevet.

Korisnici su kao i do sada bili smješteni u tri dijela unutar Doma koji su klasificirani prema zdravstvenom stanju korisnika, a prema tome se pružao i opseg zdravstvene njege. Primarnu zdravstvenu zaštitu pružao je liječnik u prostorijama Doma. Liječnik je bio dostupan za sve korisnike Doma bez obzira kojoj kategoriji zdravstvene njege pripadali.

 U 2019. stomatološki tim koji je pokrenula Stomatološka poliklinika grada Zagreba obilazio je i pružao stomatološke usluge našim nepokretnim i teže pokretnim korisnicima uz suglasnost njihovih obitelji.

Dom Dubrava je u prošloj godini sklopio ugovor s psihijatrom koji je dolazio 2 puta mjesečno. Obilazio je korisnike, razgovarao s njima, pružao supot te ordinirao i dozirao potrebnu terapiju koju je odobrio i naš liječnik obiteljske medicine.

Uzorke za laboratorijske pretrage koje radi laboratorij Doma zdravlja Istok, ispostava Grižanska, uzimali su medicinske sestre/tehničar zaposleni u Domu u prvoj smjeni gotovo svakodnevno, te je materijal nošen u laboratorij. Na taj način naši korisnici nisu trebali odlaziti u laboratorij.

Za ostale pretrage i preglede djelomično samostalnim i nesamostalnim korisnicima bio je osiguran sanitetski prijevoz. U ovoj godini je izdano 157 naloga za sanitetski prijevoz. U pratnju s korisnicima išle su njegovateljice, osobe upućene na izvršenje kazne putem Probacijskog ureda, polaznici tečaja za njegovatelje/ice i bolničare/ke, te obitelj korisnika u iznimnim slučajevima ili pak na zahtjev korisnika. Tijekom noći u pratnju su obavezno odlazile njegovateljice.

Tijekom prošle godine, stručnu praksu u Domu Dubrava obavljali su polaznici tečaja za njegovatelje/ice u jutarnjoj smjeni. Uz zdravstvenu njegu obavljale su i pratnju korisnika.

Tijekom prošle godine imali smo pomoć na poslovima naručivanja korisnika, odnošenja laboratorijskog materijala i podizanja nalaza. Te su zadatke obavljale osobe upućene iz Probacijskog ureda. O njihovim dolascima vodila se evidencija i obavještavao se na mjesečnoj osnovi Probacijski ured. 2019. na Odjelu zdravstvene njege i brige o zdravlju rad za opće dobro odrađivale su 2 osobe.

Tijekom godine kontroliran je bežični sustav za poziv medicinskih sestara (zvono za hitnu intervenciju). Medicinske sestre/tehničar unosili su podatke u program DOGMA - program za evidenciju postupaka gerijatrijske zdravstvene njege. U programski sustav evidentirani su sljedeći podaci o korisnicima: opći podaci, sestrinske anamneze, ortopedska pomagala, evidentiranje sestrinskih postupaka u pojedinačnim i grupnim intervencijama, muskularna i subkutana terapija, per os terapija, prehrana, kupanje, brijanje, pratnja u drugu ustanovu, hitne intervencije, bolničko liječenje, kategorizacija korisnika, planovi zdravstvene njege. Većina dokumentacije se i dalje vodi paralelno u pisanom i elektronskom obliku i ulaže u sestrinske kartone svakog korisnika pojedinačno.

U prostorijama Doma korisnici su mogli vršiti kontrolu GUK-a, a dijabetičarima je osigurana dijabetička dijeta. Tijekom prošle godine 6570 puta je kontrolirana količina šećera u krvi.

Izmjereno je 3678 vrijednosti krvnog tlaka:

* 3 korisnika je obvezno dnevno kontroliralo vrijednosti krvnog tlaka
* svakodnevno je bilo 10-ak izvanrednih mjerenja tlaka zbog zdravstvenog stanja korisnika

**Dio samostalnih korisnika**

Samostalni korisnici su korisnici kojima je zdravstveno stanje omogućavalo da najveći dio brige za sebe preuzmu sami. Zdravstvena služba im je bila na usluzi tijekom aktivne faze bolesti, kada im donosila hrana u sobu, kupalo ih se, presvlačilo, osigurao im se liječnik u sobi, terapija u sobi, brinulo se o njihovom osobnom i posteljnom rublju te ih se vozilo u druge zdravstvene ustanove radi obavljanja potrebnih pregleda i pretraga.

Kada je zdravstveno stanje korisnika zahtijevalo premještaj na Odjelu za zdravstvenu njegu i brigu o zdravlju, premještaj se organizirao u najbržem mogućem vremenu, a do tada je tim za njegu provodio brigu i njegu u sobi korisnika na stambenom dijelu.

Iz evidencije prehrane tijekom prošle godine u sobu korisnika na stambenom dijelu dostavljeno je 3070 obroka, a to odgovara sljedećim brojkama:

* 976 puta dostavljena sva tri obroka tijekom dana = 2928 obroka
* 53 puta dostavljena su dva obroka u danu = 106 obroka
* 36 puta dostavljen je jedan obrok u danu = 36 obroka

**Dio djelomično samostalnih korisnika**

Djelomično nesamostalni korisnici, korisnici druge i treće kategorije gerijatrijske zdravstvene njege, su oni korisnici kod kojih je zbog psihičke i/ili fizičke bolesti došlo do onemogućenog kretanja i obavljanja fizioloških i higijenskih potreba. Omogućena im je njega tijekom cijelog dana u obujmu koje je zahtijevalo njihovo zdravstveno stanje.

Provodila se gerijatrijska zdravstvena njega sukladno individualnim potrebama. Svi postupci koji su provođeni evidentirani su u predviđenu dokumentaciju. Kontrola njihovih vitalnih funkcija bila je svakodnevna, a u stanjima akutne bolesti ili urgentnim situacijama i više puta tijekom dana.

Ovoj grupi korisnika bila je osigurana fizikalna terapija u sobi. Tijekom godine vodila se briga o nabavi za njih potrebnih medicinskih pomagala.

**Dio nesamostalnih korisnika**

Nesamostalnim korisnicima je osigurana 24-satna skrb. Tu grupu čine korisnici treće i četvrte kategorije gerijatrijske zdravstvene njege koji su potpuno nepokretni ili izrazito teško pokretni ili oni čije je psihičko stanje onemogućavalo da samostalno obavljaju bilo kakve fiziološke i/ili higijenske potrebe.

Ovoj skupini korisnika bila je osigurana njega pet puta na dan (mijenjanje pelena ili pražnjenje noćnih posuda, osobna higijena, hranjenje, kontrola unijete i izlučene tekućine, okretanje i mijenjanje položaja, kupanje pod tušem ili u krevetu, mijenjanje posteljnog rublja, antidekubitalna prevencija, postupci ranog otkrivanja šećerne bolesti, sprečavanje kontraktura, aspiracije, stručna pratnja...)

Svakodnevno se obavljalo previjanje, mjerenje tlaka, kontrola šećera u krvi, uzimanje materijala za laboratorijske pretrage, organizirao se prijevoz i stručna pratnja do drugih zdravstvenih ustanova. U suradnji sa liječnikom vršila se nabava i priprema, te primjena medikamentozne, subakutane i muskularne terapije. Ženskim korisnicama redovito je mijenjan urinarni kateter, a muški korisnici su na promjenu urinarnog katetera bili upućivani u nadležnu bolničku ustanovu. O svemu učinjenom vodila se pisana dokumentacija i dokumentacija u elektroničkom obliku – službe su svakodnevno vršile pisanu i usmenu primopredaju.

**f)  Usluge fizikalne terapije**

Fizikalnu terapiju provodila su tri fizioterapeuta, prvostupnici fizikalne terapije. Jedan fizioterapeut je na puno rano vrijeme, a dva fizioterapeuta su na pola radnog vremena. Jedan fizioterapeut je korisnik prava na rad s polovicom punog radnog vremena zbog njege djeteta s težim smetnjama. Fizioterapeuti unose podatke u Dogmu vezano o izdavanju različitih pomagala za kretanje poput hodalica, štaka, štapova...

Fizikalnu terapiju je prošlo 120 korisnika Doma:

* 45 u kabinetu za fizikalnu terapiju
* 75 korisnika na stacionaru

Na Odjelu za zdravstvenu njegu i brigu o zdravlju provodila se individualna fizioterapija i elektroterapija.

Na rekreativno vježbanje u dvoranu dolazilo je 12-20 korisnika - što po evidenciji iznosi 2350 dolazaka unutar godine dana. Tijekom lijepog vremena organizirao se boravak u parku koji okružuje Dom (korisnici koji su u invalidskim kolicima izvođeni su u park).

Na odjelu je provedeno oko 4200 individualnih terapija.

U dvorani za fizikalnu terapiju provedeno je :

* magnetoterapije - 260 puta
* interferentne struje - 240 puta
* srednje frekventne struje - 120 puta
* TENS-a - 1200
* ultrazvuka - 120
* COMPEX -260 puta
* dijadinamskih struja - 110 puta.

**g) Briga o zdravlju**

Odjel je opremljen ambulantom, previjalištem, čajnom kuhinjom, kupaonicama i sanitarnim čvorovima. Sobe korisnika svojom opremom odgovaraju osnovnom bolničkom standardu.

Svojom opremom, koja se svake godine obnavlja te osobljem i prostorom, Dom je adekvatno pružao uslugu gerijatrijske zdravstvene njege. Ambulanta, previjalište i sestrinska soba smještene su na odjelu, a kabinet za fizikalnu terapiju u suterenu.

Sve više korisnika Doma je u potrebi za gerijatrijskom zdravstvenom njegom stoga se prostor Odjela za zdravstvenu njegu i brigu o zdravlju širi i u prizemlje i II. Kat Doma. Radi higijensko tehničkih mjera i lakšeg provođenja njege korisnika kupljena su kolica za njegu korisnika u prizemlju.

O zdravlju korisnika, receptima, uputnicama brinuo je liječnik koji za korisnike u Domu radio neparnim datumima. Liječnik je ispisao 873 uputnica.

Podijeljeno je 145 intramuskularnih terapija. Liječnik je obavio 203 posjeta u sobu korisnika. Tijekom 2019. izdano je 157 naloga za sanitetski prijevoz.

U hitnim slučajevima, za vrijeme kada naš liječnik nije boravio u Domu - vikendom i praznikom, medicinske sestre/tehničar su kontaktirali Hitnu službu, te su postupale po njihovoj uputi. Svaki upućeni poziv je evidentiran u bilježnicu zvanja hitne pomoći. Hitnoj službi je upućeno 63 poziva, a na bolničkom liječenju zadržano je 27 korisnika naše ustanove.

Tijekom 2019. bio je 23 smrtna slučaja. Sedam korisnika je umrlo za vrijeme liječenja u bolnici. Zdravstveno osoblje vodilo je brigu oko preminulog korisnika kada je smrt nastupila u našoj ustanovi.

Prehrana korisnika vršila se u skladu s njihovim zdravstvenim stanjem – dijetalna (žučna, ulkusna, dijabetička). Korisnicima je osigurana i kašasta prehrana i nadomjesci za hranu. Hrana je na odjel dolazila u toplim kolicima, servirana u kuhinji, a skuplja se na kolica za skupljanje nečistog posuđa nakon obroka.

Provedeno je cijepljenje korisnika protiv sezonske gripe (58).

Ukupno imamo 15 antidekubitalnih madraca što uvelike pomaže našim korisnicima u održavanju njihova zadovoljavajućeg zdravstvenog stanja.

Radnici zdravstvene službe tijekom godine obavili su dva sanitarna pregleda. Također se vršila fizikalna, kemijska i biološka kontrola sterilizacije. Bilo je osigurano i propisno zbrinjavanje infektivnog i farmakološkog otpada uz prateće liste.

Svi mjerni instrumenti bili su na baždarenju.

Medicinske sestre i fizioterapeuti bili su uključeni u rad Stručnog vijeća. Glavna sestra sudjelovala je u radu Komisije za prijam i otpust korisnika i Komisije za izradu jelovnika. Jednom u dva mjeseca ili češće također s užim stručnim timom prisustvovala je sastanku korisnika gdje je korisnike informirala i upoznavala sa zdravstvenom problematikom i novitetima. Utvrđivala je potrebu za zdravstvenom njegom i sastavljala plan. Rukovodila je i koordinirala timom za provođenje zdravstvene njege i rehabilitacije. Glavna sestra je imenovana za zamjenicu povjerenice za gospodarenju otpadom u našoj ustanove. Tijekom 2019. skupljeni su i adekvatno predani i zbrinuti farmakološki i infektivni otpad. Svako predavanje i zbrinjavanje otpada popraćeno je Pratećim listama od ovlaštenog preuzimatelja otpada.

Povjerenstvo za sprečavanje i suzbijanje bolničkih infekcija održalo je četiri sjednice. Provedene su potrebne mjere izolacije u dogovoru s domskim liječnikom i liječnikom iz javnog zdravstva, te se redovno izvještavalo referentni centar za praćenje infekcija o poduzetim mjerama u vezi s korisnicima zaraženim bakterijom MRSA, te ostalim bitnim pitanjima za Povjerenstvo. Zabilježen je jedan ubodni incident koji je prijavljen epidemiološkoj službi.

Medicinske sestre/tehničar i fizioterapeuti kontinuirano su obnavljali stečena znanja i usvajali nova znanja u skladu s najnovijim dostignućima i saznanjima iz područja sestrinstva i rehabilitacije. Trajno stručno usavršavanje provodilo se sudjelovanjem na stručnim seminarima, tečajevima i stručnim skupovima.

**6. STRUČNO USAVRŠAVANJE RADNIKA**

 Prema raspoloživim sredstvima radnici su upućivani na različite seminare, savjetovanja i supervizije, a u Zagrebu su prisustvovali različitim tribinama i predavanjima vezanim za njihov stručni rad. Socijalne radnice sudjelovale su na seminarima i edukacijama u organizaciji Hrvatske udruge socijalnih radnika, Hrvatske komore socijalnih radnika te tribinama i radionicama u organizaciji Gradskog ureda za socijalnu zaštitu i osobe s invaliditetom. Voditeljice Odjela prehrane i pomoćno-tehničkih poslova, Odjela zdravstvene njege i brige o zdravlju i financijsko-administrativne radnice također su sudjelovale na seminarima i edukacijama iz njihova djelokruga rada. Glavna medicinska sestra i jedna medicinska sestra su sudjelovale na edukaciji u organizacijigrada Zagreba„Komunikacija s osobama oboljelim od Alzheimerove bolesti i drugih demencija“ u Tuheljskim toplicama.

**8. SURADNJA**

Suradnja s centrima za socijalnu skrb jedna je od najčešćih suradnji od institucija socijalne skrbi. U prošloj godini svi korisnici koji su bili upućeni na smještaj putem rješenja imali su prednost kod smještaja i većina korisnika je temeljem istih smještena.

Tijekom prošle godine socijalni radnici Centra za socijalnu skrb - Podružnica Dubrava, Sesvete i Peščenica posjetili su svoje korisnike koji su smješteni temeljem rješenja. Suradnja s bolnicama i domovima zdravlja bila je zadovoljavajuća, a suradnja s Hrvatskim zavodom za zapošljavanje, Hrvatskim zavodom za mirovinsko osiguranje i Hrvatskim zavodom za zdravstveno osiguranje kao i s ostalim stručnim institucijama bitnim za brigu o korisnicima korektna.

I nadalje nastavljamo suradnju s Ministarstvom pravosuđa te Upravom za zatvorski sustav i probaciju.

2019. surađivali smo s Pravnim fakultetom u Zagrebu – Studijskim centrom socijalnog rada vezano za terensku praksu u okviru kolegija socijalne gerontologije.

Suradnja s kulturno umjetničkim društvima: Dubrava, Oporovec, Valentinovo te zborom Velikogorički biseri kao i tamburaškim orkestrom i zborom Policijske akademije, KUD-om Nikola Tesla je trajna i dugogodišnja.

Tijekom 2019. ostvarili smo suradnju s Udrugom invalida rada, Zajednicom žena Katarina Zrinski Područni odbor Gornja Dubrava, 3. Gimnazijom.

Sklopljena su dva ugovora o volontiranju.

Sa zborovima i dramskim grupama zagrebačkih domova za starije osobe imali smo nekoliko susreta, kao i s djecom osnovnih škola Vjenceslava Novaka i Mate Lovraka te karitativnom grupom osnovne škole A. B. Šimić iz Trnovčice i dječjim vrtićima Poletarac i Medo Brundo.

Tijekom 2019. surađivali smo i s Narodnim sveučilištem Dubrava, Gradskom knjižnicom Dubrava, Udrugom umirovljenika, Gradskim četvrtima Gornja Dubrava i Donja Dubrava. Kroz suradnju s Vijećem Gradske četvrti Gornja Dubrava i Mjesnim odborom Studentski grad, Dom za starije osobe Dubrava – Zagreb ušao je u Plan malih komunalnih akcija za 2019.

Dugogodišnju suradnju njegujemo i s našim župnikom Kristom Brkićem. Tako je jednom mjesečno u Domu bila Sveta Misa, a dva puta godišnje, uoči Božića i Uskrsa i Sveta Ispovijed za korisnike stambenog dijela i stacionara. Već dugi niz godina, uvijek u listopadu, Kaptol organizira bolesničko bogoslužje na koje odlazi znatan broj naših korisnika.

Ističemo i suradnju s Hrvatskom udrugom za Alzheimerovu bolest, koju ćemo svakako nastaviti.

**9. ODNOSI S JAVNOŠĆU**

Kroz rad Upravnog vijeća Doma informirali smo predstavnike osnivača o programima rada i o svim važnim događanjima u Domu, a putem podnošenja različitih izvješća i donošenja odluka bili su obaviješteni o poslovanju Doma i Gerontološkog centra.

Kroz telefonske i usmene razgovore davane su informacije vezano za smještaj u Dom.

Sve informacije, kao i dokumentacija dostupne su i na web stranici Doma: [www.dom-dubrava.hr](http://www.dom-dubrava.hr).

**10. ZAKLJUČNO**

Cijela se prošla godina iskoristila za financijsku konsolidaciju ustanove i svi su napori bili usmjereni na bolje i kvalitetnije funkcioniranje ustanove te pružanje što kvalitetnije usluge za korisnike.

Planovi nabave i Plan investicijskog i tekućeg održavanja u potpunosti su realizirani, a atesti i nalazi svih inspekcija su dobri.

Program rada je najvećim djelom realiziran, a ravnateljica sa suradnicima kontinuirano razvija i unaprjeđuje rad ustanove. Ulaganje u stručne kapacitete radnika bit će i dalje jedan od prioriteta koje smo zacrtali, kako bismo korisnicima mogli ponuditi što kvalitetnije usluge koje će starije osobe što duže zadržati u visoko funkcionalnom stanju.

U skladu s tim, Dom Dubrava će se i dalje usredotočiti na razvijanje novih aktivnosti, a posebno dodatnih izvaninstitucijskih aktivnosti koje će osobama starije životne omogućiti bolju uključenost u društvo.

Kroz otkrivanje i poticanje optimalnih životnih potencijala svakog korisnika doma, nastojimo stvoriti i razviti povoljne životne uvjete na opće zadovoljstvo svih korisnika i pomoći u nadilaženju životnih teškoća.

Iako u svakom bliskom kontaktu i radu s ljudima ima i određenih poteškoća, korisnici su nam uvijek na prvom mjestu i, dodatnim usavršavanjem radnika, unaprjeđivat ćemo svoj rad i biti istinski partner našim korisnicima i njihovim obiteljima u najizazovnijem periodu njihova života.